\*\*\*\* กรุณาประชาสัมพันธ์โดยทันที **\*\*\*\***

**ข่าวประชาสัมพันธ์ - แถลงการณ์อย่างเป็นทางการ**

[วันที่ 2 กันยายน 2564 กรุงเทพมหานคร ประเทศไทย]

**VIV ASIA (วิฟ เอเชีย) ประกาศกำหนดวันจัดงานกลับไปเป็นรอบการจัดงานเดิมในเดือนมีนาคม 2566 พร้อมกับงาน MEAT PRO ASIA (มีท โปร เอเชีย) รวมถึง ILDEX EXHIBITIONS (อิลเด็กซ์ เอ็กซิบิชั่นส์) ก็ประกาศกำหนดจัดงานใหม่เช่นกัน**

***วีเอ็นยูฯ ประกาศกำหนดการจัดงานใหม่สำหรับงานแสดงสินค้าและเจรจาธุรกิจสำหรับอุตสาหกรรมปศุสัตว์และสัตว์น้ำในภูมิภาคเอเชีย เพื่อรอให้แผนการฉีดวัคซีนและสถานการณ์การระบาดของโรคโควิดมีความชัดเจนมากขึ้นในภูมิภาคนี้***

แม้ว่าโครงการฉีดวัคซีนในประเทศไทย ประเทศเวียดนาม ประเทศอินโดนีเซีย และประเทศอื่นๆ ในอาเซียนจะรวดเร็วขึ้น แต่ข้อจำกัดในการเดินทางและกำหนดการในการเปิดประเทศยังไม่ชัดเจน การควบคุมโรคระบาดยังเผชิญกับความท้าทายเพิ่มเติมในช่วงหลายเดือนที่ผ่านมา ทำให้เกิดความล่าช้าเพิ่มขึ้นในแผนฟื้นฟูโดยรวมของภูมิภาคอาเซียน

**งาน VIV Asia กำหนดการจัดงานใหม่เป็น 8-10 มีนาคม 2566 พร้อมกับงาน Meat Pro Asia**

คณะผู้จัดงาน ทั้ง วีเอ็นยู เอเชีย แปซิฟิค และ วีเอ็นยู ยุโรป ขอประกาศอย่างเป็นทางการว่า **งาน VIV Asia จะถูกจัดขึ้นอีกครั้งในวันที่ 8-10 มีนาคม 2566** งานแสดงสินค้าสำหรับอุตสาหกรรมปศุสัตว์-อาหารของเอเชีย ครั้งที่ 17 ที่กำลังจะมาถึงนี้ได้รับการยืนยันแล้วว่าจะถูกจัดขึ้นที่ ศูนย์แสดงสินค้าและการประชุม อิมแพ็ค เมืองทองธานี ชาเลนเจอร์ ฮอลล์ 1-3 ณ กรุงเทพฯ ประเทศไทย ซึ่งจะเป็นสถานที่จัดแสดงของงาน **VIV Asia** และงาน **Meat Pro Asia** ซึ่งจะจัดขึ้นเป็นครั้งแรก ใน**วันที่ 8-10 มีนาคม 2566** โดยผู้จัดงาน Messe Frankfurt (HK) Ltd. และ วีเอ็นยู เอเชีย แปซิฟิค

“จากสถิติล่าสุดเกี่ยวกับโครงการฉีดวัคซีนในภาพรวมของประเทศไทยและประเทศใกล้เคียง เราคาดว่าสถานการณ์โควิดจะไม่สามารถดีขึ้นได้รวดเร็วเพียงพอต่อความชัดเจนในการเดินทางระหว่างประเทศ เพื่อต้อนรับผู้ประกอบการในอุตสาหกรรมปศุสัตว์และอาหารเป็นจำนวนมากที่จะมาเข้าร่วมเวทีเจรจาธุรกิจระดับนานาชาติอย่างงาน VIV Asia ซึ่งจะมีผู้เข้าชมงานมากกว่า 65% จากต่างประเทศ ภายในช่วงต้นปี 2565 นี้ได้” คุณ ไฮโก เอ็ม ชตุสซิงเงอร์ ผู้อำนวยการ VIV worldwide (วิฟ เวิร์ดไวด์) และกรรมการผู้จัดการ วีเอ็นยู เอเชีย แปซิฟิค และ วีเอ็นยู ยุโรป กล่าว

**ดังนั้น งาน VIV Asia จึงจะกลับสู่รอบการจัดงานเดิมในเดือนมีนาคม ในทุกๆปีคี่** หลังจากต้องเลื่อนการจัดงานในปีก่อน ทางผู้จัดงานเชื่อว่าการตัดสินใจครั้งนี้จะเป็นการแสดงทิศทางที่ชัดเจน ให้แก่ผู้มีส่วนเกี่ยวข้องทั้งหมดในการวางแผนธุรกิจในอนาคต งาน VIV Asia จะกลับมาอีกครั้งในฐานะงานแสดงสินค้าและงานประชุมสัมมนาระดับนานาชาติอันดับ 1 สหรับอุตสาหกรรมปศุสัตว์ การผลิตโปรตีนจากสัตว์ และอุตสาหกรรมอาหาร ที่จะรวบรวมบริษัทระดับโลก ระดับภูมิภาค และผู้เชี่ยวชาญในอุตสาหกรรมมาจากทั่วทั้งทวีปเอเชีย ณ กรุงเทพในปี 2566 ผู้แสดงสินค้าและผู้เข้าชมงานจะสามารถเดินทางโดยตรงจากใจกลางเมืองด้วยส่วนต่อขยายรถไฟฟ้าบีทีเอสไปยังสถานที่จัดงานซึ่งมีกำหนดแล้วเสร็จก่อนวันจัดงานใหม่นี้

นอกจากนี้ **งาน Health & Nutrition Asia (เฮลท์ แอนด์ นิวทริชัน เอเชีย) ที่จะจัดร่วมกับงาน VICTAM Asia (วิคแทม เอเชีย)** ได้เปลี่ยนกำหนดการจัดงานใหม่เป็น **วันที่ 7-9 กันยายน 2565** ณ สถานที่จัดงานแห่งใหม่ ศูนย์แสดงสินค้าและการประชุม อิมแพ็ค เมืองทองธานี ฮอลล์ 9-10 กรุงเทพฯ ประเทศไทย

ในขณะที่การเตรียมงานในรูปแบบออนไลน์ **V-Connect Asia Edition (วี-คอนเนค เอเชีย อิดิชัน)** ที่จะจัดขึ้นระหว่าง**วันที่ 22-24 กันยายน 2564** นี้จะมอบโอกาสทางธุรกิจที่สำคัญผ่านทางแพลตฟอร์มออนไลน์ V-Connect ที่รองรับการเข้าถึงผ่านเว็บไซต์และสมาร์ทโฟน เพื่อการพบปะ เรียนรู้ และทำข้อตกลงธุรกิจในสภาวะที่มีข้อจำกัดการเดินทาง ดังนั้นทางผู้จัดงาน VIV worldwide จึงขอแนะนำให้ผู้ที่สนใจลงทะเบียนล่วงหน้า ได้ทาง www.v-connect.net พร้อมด้วยโปรแกรมการประชุมชั้นนำอีกมากมาย จากพันธมิตรการจัดงานนานาชาติ

**ILDEX ประกาศเลื่อนกำหนดการจัดงานไปยังครึ่งหลังของปี 2565**

กลุ่มผู้จัดงาน ILDEX ประกาศ**เลื่อนกำหนดการจัดงาน ILDEX Vietnam** (อิลเด็กซ์ เวียดนาม) จากกำหนดการเดิมในเดือนมีนาคม 2566 **เป็นวันที่ 3-5 สิงหาคม 2565** ณ ศูนย์นิทรรศการและการประชุมไซง่อน (SECC) นครโฮจิมินห์ ประเทศเวียดนาม

ด้วยจำนวนประชากรทั้งหมด 98 ล้านคน ในปัจจุบันประเทศเวียดนามได้ดำเนินการฉีดวัคซีนไปแล้วกว่า 5.3 ล้านโดสภายในเดือนกรกฎาคม ตามคำแถลงของกระทรวงสาธารณสุขประจำประเทศเวียดนาม และวางแผนที่จะฉีดวัคซีนเป็นจำนวน 50% ของประชากรที่มีอายุ 18 ปีขึ้นไปภายในสิ้นปี 2564 และตั้งเป้าหมายการฉีดวัคซีนให้ถึง 70% ของประชากรทั้งหมดภายในเดือนมีนาคม 2565 ซึ่งการเลื่อนกำหนดการจัดงานไปยังครึ่งหลังของปี 2565 นี้ เราคาดว่าการเดินทางระหว่างประเทศจะกลับมาเป็นปกติอีกครั้ง ดังนั้น กำหนดงานใหม่นี้จะอยู่ในช่วงเวลาที่เหมาะสมที่สุดเพื่อตอบสนองความต้องการของตลาดที่มีอัตราเติบโตน้อยตลอดทั้งปี

**งาน ILDEX Indonesia** (อิลเด็กซ์ อินโดนีเชีย) **และงาน Aquatica Asia** (อควาติกา เอเชีย) **ประกาศเปลี่ยนกำหนดการใหม่เป็นวันที่ 9-11 พฤศจิกายน 2565 ณ ฮอล 3-3A ศูนย์ประชุมและแสดงสินค้าอินโดนีเซีย (Indonesia Convention Exhibition) กรุงจาการ์ตา ประเทศอินโดนีเซีย** สืบเนื่องมาจากจำนวนผู้ป่วยโควิดใหม่รายวันในประเทศอินโดนีเซียยังคงอยู่ในระดับสูง และหน่วยงานท้องถิ่นได้มีการบังคับใช้มาตรการล็อกดาวน์บางส่วน นอกจากนี้ตามข้อมูลของ ASPERAPI (Indonesia Exhibition Companies Association) ในปัจจุบัน ยังไม่มีแถลงการณ์อย่างเป็นทางการหรือกำหนดการที่แน่ชัดสำหรับการจัดแสดงงานแสดงสินค้าในรูปแบบปกติในปีนี้  ดังนั้น การเลื่อนการจัดงานไปเป็นไตรมาสที่ 4 ปี 2565 นี้ เราคาดการณ์ว่าจะมีการฉีดวัคซีนเพิ่มขึ้นเป็นจำนวนมากในประเทศอินโดนีเซียก่อนกำหนดการจัดงานใหม่ ทั้งนี้ เพื่อเป็นการดำเนินตามรอย Vietnam Edition และ Asia Edition ทาง วีเอ็นยูฯ มีความยินดีที่จะยืนยันว่างานในรูปแบบออนไลน์ “V-Connect Indonesia Edition” จะยังคงกำหนดเดิมในระหว่างวันที่ 24-25 พฤศจิกายน 2564 ติดตามรายละเอียดเพิ่มเติม [www.v-connect.net](http://www.v-connect.net/).

ติดตามความเคลื่อนไหวได้ทาง [WWW.VIV.NET/EVENTS](http://WWW.VIV.NET/EVENTS)

**ปฏิทินกิจกรรมของ VIV Worldwide ประจำปี 2564 – 2566**

|  |
| --- |
| **2021** |
| **VIV Qingdao** | 15-17 กันยายน 2564 | Qingdao Cosmopolitan Expositionเมืองชิงต่าว ประเทศจีน  |
| **V-Connect** *Asia Edition* | 22-24 กันยายน 2564 | งานรูปแบบออนไลน์ www.v-connect.net |
| **VIV MEA**  | 23-25 พฤศจิกายน 2564 | ADNEC นครอาบูดาบี สหรัฐอาหรับเอมิเรตส์ |
| **V-Connect** *MEA Edition* | 23-25 พฤศจิกายน 2564 | งานรูปแบบออนไลน์ www.v-connect.net |
| **V-Connect** *Indonesia Edition* | 24-25 พฤศจิกายน 2564 | งานรูปแบบออนไลน์ www.v-connect.net |
| **2022** |
| **Meat and Poultry Industry Russia** | 15-17 มีนาคม 2565 | Crocus Expo กรุงมอสโก ประเทศรัสเซีย |
| **VIV Europe** | 31 พฤษภาคม - 2 มิถุนายน 2565 | Jaarbeurs, เมืองอูเทรกต์ ประเทศเนเธอร์แลนด์ |
| **V-Connect** *Europe Edition* | 31 พฤษภาคม - 2 มิถุนายน 2565 | งานรูปแบบออนไลน์ www.v-connect.net |
| **ILDEX Vietnam** | \*3-5 สิงหาคม 2565 | Saigon Exhibition and Convention Centre (SECC)นครโฮจิมินห์ ประเทศเวียดนาม |
| **V-Connect** *Vietnam Edition* | \*3-5 สิงหาคม 2565 | งานรูปแบบออนไลน์ www.v-connect.net |
| **Health & Nutrition Asia**  | \*7-9 กันยายน 2565 | IMPACT กรุงเทพ ประเทศไทย |
| **Poultry Africa**  | 5-6 ตุลาคม 2565 | Kigali Convention Centre (KCC) เมืองคิกาลี ประเทศรวันดา  |
| **ILDEX Indonesia** | \*9-11 พฤศจิกายน 2565 | Indonesia Convention Exhibition (ICE),กรุงจาการ์ตา ประเทศอินโดนีเซีย |
| **Aquatica Asia**  | \*9-11 พฤศจิกายน 2565 | Indonesia Convention Exhibition (ICE),กรุงจาการ์ตา ประเทศอินโดนีเซีย |
| **2023** |
| **VIV Asia**  | \*8-10 มีนาคม 2566  | IMPACT กรุงเทพ ประเทศไทย |
| **Meat Pro Asia**  | \*8-10 มีนาคม 2566 | IMPACT กรุงเทพ ประเทศไทย |
| **VIV Turkey**  | 8-10 มิถุนายน 2566 | Istanbul Expo Center นครอิสตันบูล ประเทศตุรกี |

***\**** *วันจัดงานใหม่*

----------------------------------------------------- จบข่าวประชาสัมพันธ์ -----------------------------------------------------

**เกี่ยวกับ วิฟ เวิร์ดไวด์**

วิฟ เวิร์ดไวด์ เป็นเครือข่ายธุรกิจระดับมืออาชีพที่เชื่อมโยงธุรกิจสำหรับอุตสาหกรรมการผลิตโปรตีนจากสัตว์สู่อาหารเพื่อการบริโภคที่พร้อมนำเสนอโอกาสทางธุรกิจอย่างไร้ขอบเขตให้กับทุกผู้เล่นและผู้ที่เกี่ยวข้องในห่วงโซ่อุปทานของอุตสาหกรรมโปรตีนจากสัตว์ วิฟ เวิร์ดไวด์ ได้ถูกพัฒนาเครือข่ายด้วยการอุทิศการทำงานอย่างมุ่งมั่นมาตลอด 40 ปีและมีปฏิสัมพันธ์อย่างตลอดเนื่องกับอุตสาหกรรมจนกลายเป็นเครือข่ายทางธุรกิจชั้นนำในปัจจุบันที่ยังคงพัฒนาอย่างไม่หยุดยั้งและมีแนวโน้มการเติบโตมากที่สุดเครือข่ายหนึ่งของโลก รายละเอียดเพิ่มเติมที่ [WWW.VIV.NET](http://www.viv.net/)

**สื่อมวลชน กรุณาติดต่อ**

* คุณเอเลนา เจเรเมีย. ผู้จัดงานอาวุโส ฝ่ายสื่อสารและการตลาด วิฟ เวิร์ดไวด์ อีเมล elena@vnueurope.com
* คุณแสงทิพ เตชะปฏิภาณดี  ผู้ช่วยผู้จัดการ ฝ่ายสื่อสารและการตลาด บริษัท วีเอ็นยู เอเชีย แปซิฟิค อีเมล saengtip@vnuasiapacific.com

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**เกี่ยวกับ วีเอ็นยู กรุ๊ป**

VNU Group เป็นบริษัทจัดงานแสดงสินค้าและงานประชุมสัมมนาที่มีการดำเนินการอยู่ทั่วโลก มีสำนักงานอยู่ที่เมืองอูเทร็กซ (วีเอ็นยู ยุโรป) นครเซี่ยงไฮ้ (วีเอ็นยู เอเชีย) และกรุงเทพฯ (วีเอ็นยู เอเชีย แปซิฟิค) ซึ่ง VNU Group เป็นส่วนหนึ่งของบริษัท Royal Dutch Jaarbeurs และดำเนินธุรกิจการจัดงานแสดงสินค้าระหว่างประเทศ และนอกประเทศเนเธอร์แลนด์ โดยแต่ละสำนักงานของวีเอ็นยูฯ จะดำเนินกิจกรรมด้านการจัดงานแสดงสินค้าและการประชุมด้วยความเป็นมืออาชีพในแต่ละตลาดและอุตสาหกรรมเฉพาะด้านต่าง ๆ โดยมีงานแสดงสินค้าทางด้านอาหารและปศุสัตว์เป็นธุรกิจหลักของทั้งสามสำนักงานแต่ละภูมิภาค นอกจากนี้ VNU Group ยังมีกิจกรรมหลักด้านอื่น ๆ อาทิ เทคโนโลยี ไลฟ์สไตล์ การก่อสร้าง วิทยาศาสตร์ชีวภาพ และเทคโนโลยีชีวภาพ

**เกี่ยวกับ บริษัท วีเอ็นยู เอเชีย แปซิฟิค**

วีเอ็นยู เอเชีย แปซิฟิค หนึ่งในกลุ่มบริษัทเครือ วีเอ็นยูฯ ดำเนินกิจการด้านการจัดงานแสดงสินค้าในประเทศต่างๆทั่วโลก มีสำนักงานใหญ่อยู่ที่ เมืองอูเทร็คท์ ประเทศเนเธอร์แลนด์ นอกจากนั้นมีสาขาในเมืองเซี่ยงไฮ้ ประเทศจีน และ กรุงเทพ ประเทศไทย เป็นส่วนหนึ่งของธุรกิจการจัดงานแสดงสินค้าระดับนานาชาติของกลุ่มบริษัท Royal Dutch Jaarbeurs สำหรับภูมิภาคเอเชียตะวันออกเฉียงใต้ บริษัท Royal Dutch Jaarbeurs  ได้ร่วมทุนกับ บริษัท TCC Assets ซึ่งเป็นกลุ่มบริษัทชั้นแนวหน้าที่มีการเติบโตอย่างก้าวกระโดดในภูมิภาค ทำให้บริษัท วีเอ็นยู เอเชีย แปซิฟิค ดำเนินกิจการครอบคลุมตลาดเอเชียแปซิฟิกได้อย่างสมบูรณ์ มีการจัดงานแสดงสินค้าและกิจกรรมส่งเสริมการขายทั้งรูปแบบปกติและทางออนไลน์มากกว่า 19 งาน โดยมุ่งเน้นอุตสาหกรรมปศุสัตว์ เทคโนโลยีเพื่อการเกษตร สัตว์เลี้ยง อาหาร เทคโนโลยีห้องปฏิบัติการ ชีววิทยาศาสตร์ เทคโนโลยี 5G และ IoT และการจัดการกับภัยภิบัติ สามารถศึกษาข้อมูลเพิ่มเติมได้ที่เว็บไซต์ [www.vnuasiapacific.com](https://www.vnuasiapacific.com/)

**เกี่ยวกับ วีเอ็นยู ยุโรป**

วีเอ็นยู ยุโรป เป็นบริษัทลูกของ Royal Dutch Jaarbeurs ที่มีสำนักงานอยู่ที่เมืองอูเทร็กซ์ ตั้งอยู่ใจกลางประเทศเนเธอร์แลนด์ เดินทางเพียง 30 นาทีจากนครอัมสเตอร์ดัม โดยสำนักงาน วีเอ็นยู ยุโรป ตั้งอยู่ที่เดียวกับ Jaarbeurs complex มีทีมงานฝ่ายต่างประเทศของ วีเอ็นยู ยุโรป ที่เชี่ยวชาญทางด้านธุรกิจปศุสัตว์ สัตวบาล และการแปรรูปอาหาร สามารถศึกษาข้อมูลเพิ่มเติมได้ที่เว็บไซต์ [www.vnueurope.com](http://www.vnueurope.com/)